Reglugerð um ( 1. ) breytingu á reglugerð nr. 661 / 2014 um gildistöku reglugerðar framkvæmdastjórnarinnar ( ESB ) nr. 1190 / 2012 varðandi það markmið Sambandsins að draga úr Salmonella enteritidis og Salmonella typhimurium í hópum kalkúna eins og kveðið er á um í reglugerð Evrópuþingsins og ráðsins ( EB ) nr. 2160 / 2003 . 1. gr. reglugerðarinnar verður svohljóðandi : Ákvæði samningsins um Evrópska efnahagssvæðið sem vísað er til í I. kafla I. viðauka skulu öðlast gildi með breytingum og viðbótum sem leiðir af I. viðauka , bókun 1 við samninginn og öðrum ákvæðum hans . Á grundvelli eftirtalinna ákvarðana sameiginlegu EES-nefndarinnar öðlast eftirtaldar ESB-gerðir gildi hér á landi : Reglugerð framkvæmdastjórnarinnar ( ESB ) nr. 1190 / 2012 frá 12. desember 2012 varðandi það markmið Sambandsins að draga úr Salmonella enteritidis og Salmonella typhimurium í hópum kalkúna eins og kveðið er á um í reglugerð Evrópuþingsins og ráðsins ( EB ) nr. 2160 / 2003 . Reglugerðin var felld inn í EES-samninginn með ákvörðun sameiginlegu EES-nefndarinnar nr. 103 / 2013 , frá 14. júní 2013 . Reglugerðin er birt í EES-viðbæti við Stjórnartíðindi Evrópusambandsins nr. 37. frá 27. júní 2013 , bls. 87 . Reglugerð þessi er sett með stoð í 31. gr. a laga nr. 93 / 1995 um matvæli , 10. gr. laga nr. 96 / 1997 um slátrun og sláturafurðir og 29. gr. laga nr. 25 / 1993 um dýrasjúkdóma og varnir gegn þeim , öll með síðari breytingum . Reglugerðin öðlast þegar gildi . Atvinnuvega - og nýsköpunarráðuneytinu , 11. desember 2019 . Kristján Þór Júlíusson sjávarútvegs - og landbúnaðarráðherra .